Mera naam hai Barry Allen,
Main dunya ka tez tareen insaan hoon.
Duniya walon ke liye, main maamoli forensic scientist hoon,
lekin khufia taur par, meray S.T.A.R Labs ke sathiyon ki madad se,,
main jurm ke khilaaf larta hoon aur apnay jaisay meta-human ko dhoondta hoon.
Zoom ko shikast denay aur multiverse ko bachanay ke baad,
Mainay maazi mein jaa kur mutabaadil timeline banai.
Main ne timeline ko pehle jaisa kardia,
lekin waapis aakar dekha ke cheezen waisi nahi theen jaisi mainay chhori theen.
Main hamari duniya mein naye khatray le aaya
aur aik main hee hoon itna taiz jo unko rok sakta hai.
Main hoon Flash.
"The Flash" mein abb tak...
Woh tumhari salaahyaton ko nahin dekh saktay.
Main dekh sakta hoon. Tumhain tarbiyat chahiye?
Main tumhain tarbiyat doonga.
Tum Allen ki dost ho, Doctor Snow.
Main haath jorta hoon tum uskay saath kuch mut karna.
Tum jo bologay main karoonga.
Faurun se apna istifa dou.
Yeh kahaani... Iris West Allen ne likhi thi.
Kuch badal gaya hai hamaray mustaqbil mein.
-Oh khuda, yeh mainay kya kardiya? -Mera bhai marr gaya.
Ab main kabhi Dante ke saath nayi yaadain nahin bana paoonga.
Tum aik mamooli insaan hi ho, Flash.
Lekin main khuda hoon.
Main Savitar hoon.
Ab humain pata chala Alchemy sirf aik lafangaa hai.
Julian, phir se aik baar meray ghulaam banjao.
Dobara Alchemy banjao.
Chhay mahinay guzar chukay hain mujhay India aaye huay.
Halaanke mujhay yaqeen hai ke woh idhar kahin hai,
magar woh awaaz jo kabhi mujh pe sawaar thi abb dheemi hogayi hai.
Aur mujhay darr hai ke meri justuju bekaar na hojaye.
Julian, jaldi aao.
Mujhay lagta hai hamein mil gaya.
Yehi tou hai. Yeh lo, pakro isay.
Yehi hai.
Mujhay lag raha hai.
Mujhay lagta hai hamein kholnay se pehlay intezaar kar lena chahiye.
Isay azaad honay ki zaroorat hai.
Oh meray khuda.
Tum ne meray mun se alfaaz cheen liye.
Khair, shayaad Earth-19 ki Christmas bhi humari jaisi hoti hai.
Kuch riwayatain sab jagah aik si hoti hain.
Tou, um...
Savitar ke hawaalay se koi aur maloomaat?
Nahin, sirf itna pata hai ke woh speed God hai.
aur waahid tum ho jo usay dekh saktay ho.
Theek hai, waisay, Alchemy Savitar ka khaas chela hai,
aur usay apni taaqat pathar se milti hai
jo woh meta bananay mein istemaal karta hai.
Tou main soch raha tha
agar hum yeh pata laga lein ke woh kya cheez hai,
tou shaayad hum usay rok payein.
Main dekhta hoon ke main aur kya maloomaat nikal sakta hoon.
Acha.
Jaanta hoon ke bataur aik joray ke yeh hamari pehli Christmas hai
aur main chahta hoon sab barhya ho, magar...
Tumhain yeh kaam karna hai.
Haan... nahin, main samajh sakti hoon.
Hey, mujhay Oxford University se muqaala mila hai
aik qadeem hindu haathyaar ki kahaani ke opar
jisay Brahmastra kaha jaata hai.
Yeh afsaanwi auzaar jo naqaablay yaqeen taqaton wala hai
aur jo... rukna zara...
meta bananay ke liye istemaal hota hai.
Meta-humans bananay ke liye.
Doston, yeh bilkul Alchemy ke pathar jaisa hai.
Us se bhi eham baat...
yeh paper dekho tou kis ne likha hai.
Julian?
Dil khush hogaya dekh kar tum ne jo iss jagah ko bana diya hai.
Allen.
Shayaad hamaray beech aik baat tayh hui thi.
Main tumhari frosty dost ka raaz rakhoonga,
aur tum dobara bhulay bhatkay iss chaukat par nahin aaogay, yaad aaya?
Mujhay bas tum se kuch maloomaat chahiye thi
uss pathar ke hawalay se jo Alchemy istemaal karta hai.
Aur tum meray paas kyun aaye ho?
Bazaahir, tum usske baaray mein kaafi kuch jaantay ho.
Khair,tum kyun nahin bata detay jo kuch bhi tum jaantay ho?
Is tarha main tumhain dobara pareshaan nahin karoonga.
Theek hai.
Bohat saalon pehlay mainay Brahmastra ke baaray mein suna tha,
jo aam taur par,
Paaras pathar bolaya jaata hai.
Yeh woh pehli cheez maani jaati hai
jo insaanon ko ghair mamooli taqatain deta hai.
Particle Accelerator ki tarha.
Barson baad woh kho gaya tha.
Mujhay usay dhoondnay ka junoon taari hogaya tha.
Jitna mumkin hosaka uski tehqeeq ki
aur apne waaldain ki napasandeedgi ke bawajood mainay apni mustaqbil ki waraasat
ko istemaal kartay huay usay dhoondnay ki mohim par nikal parraa.
Magar woh hamein kabhi nahin mila.
Ussi ke faurun baad, main yahan aagaya.
Abb, maaazrat chahta hoon mujhay kaam karna hai.
Apni tehqeeq mein kya tum kabhi
Savitar naam se guzray?
Tum us naam ke baaray mein kaisay jaantay ho?
Mainay bhi apni maloomat nikaali hai.
Jahan tak main jaanta hoon, Savitar pehla meta hai jis ke paas raftaar thi.
Main bas itna hi jaanta hoon, Allen.
Aur mera mashwara yeh hai ke tum apna waqt is mein barbaad na karo.
Aagay barho.
Theek hai.
Julian.
Yeh lou.
Khalai makhlooq ki buu aatay hi sab paagal baahar agaye.
Agli Christmas tak main tou inn alien ki filon ke boj talay dabb jaoongi.
Khair, agar koi Christmas ka maujza hoagaya
aur tum jald khud ko iss se nikal lo
hum christmas ki shaam sab kaam nipta kar West House chalay jaeingay.
Turkey, darakht, Grandma Esther ka eggnog,
khoob dhoom dhaam... aur hamein bohat acha lage ga agar tum aogi tou.
Aik shart hai, main khud eggnog laoongi.
Meri Grandma Millie ki recipe aapkay hosh urraa degi.
Aik minute.
Hum phir aik chota nog ka muqabala karlaingay.
Waaqi?
Grandma Esther ba muqaabala Grandma Millie.
Mujhay muqaabla baazi bohat pasand hai, Joe West.
Umeed hai ke sab se achi grandma jeetay..
Afsoos aapki grandma ke liye.
Dekhtay hain.
-Theek. -Ji.
-Main tumhain lenay aaoonga, sahi? -Christmas ka maujza.
Mainay andar sab ko boldiya tha ke main inhain zinda chordoonga
agar yeh meri batayi hui hidaayaton par amal karaingay.
Lekin mainay in ko chakma diya.
Kyun ke main aisa he hoon.
Haar maan lo, Trickster!
Kaisay ho, Swiftie.
Mujhay ijaazat dou tumhain maarnay ki?
Tumhari bandooq khaali hogayi.
Magar meray paas bomb hain.
Kya khayaal hai baaqi ka badla aakhrat ke liye chorh dain?
-Bilkul sahi waqt par pohanchay. -Shukriya.
Lagta hai ke meri ankhain kharaab hogayein hain.
Mujhay dou dou nazar aa raha hai.
Flash ne mujhay zyada zor se maara hai!
Main tum pe muqadma karoonga, tashtari khoprhi!
Aik din, iss helmet ka main haqdaar hoonga,
aur main isay ashtray ya toffee ke dongay ke bataur istemaal karooonga.
Nahin, balkay ruko, gaari ke tyre pe lagaoonga!
Mainay sambhaal liya tha, bachay.
Yeh main hamesha kehta hoon.
Khaas taur par jab main nahin sambhaal paata.
Tou meray andaazan tum sirf Earth-3
Trickster ko roknay ke liye tou nahin aaye.
Mujhay aap se kuch baat karni thi.
Speedster ke baray mein.
jo khud ko Savitar bolata hai.
-Tou... Savitar. -Haan.
Bazaahir, tum itnay taaqatwar hogaye ho
ke uska muqaabla kar sako.
Woh hai kaun?
Pata nahin, usay pehlay kabhi nahin dekha.
Tum pehlay speedster ho jisnay usay dekha hai.
Magar jitni bhi kahaaniyan mainay Savitar ke baaray mein suni hain
woh darasal aik jaisi hi hain.
Savitar woh pehla aadmi tha jisay raftaar di gayi thi.
Aur waqt ke saath saath, woh raftaar ka devta bangaya,
hum sab se zyada taiz raftaar.
Iss se pehlay Savitar ki zameen par aamad ho...
woh apna paishrou bhejta hai jo uski aamad ki tayaari karta hai.
Alchemy.
Woh kis cheez ki tayyaari kar raha hai?
Tumharay khilaaf aik jung ki.
Meray khilaaf kyun?
Uski silaahyaton ko tum se khatra hai.
Tum yeh sab kaisay jaantay ho?
Speed Force kahaaniyan, afsaanain, afwaahain.
Agar aik dafa Savitar tumharay liye aagaya,
tou woh hamesha ke liye waapis ajayega.
Phir tou main tayyaar rahoonga.
Hum tayyaar rahaingay.
Bhaago! Wallace, bhaago!
Tumhain ultay haath par murrna hai.
-Mainay kaisa kiya? -Tum ne kaisa kiya?
Pata nahin, tum khud kyun nahin dekh letay.
Thairo, tum kehna chaah rahay ho main Barry se bhi taiz raftaar hoon?
Main kehna chaah raha hoon ke Barry jab tarniyat ke iss marhalay par tha
tum uss se taiz raftaar ho.
Tum Barry se taiz raftaar ho, Tum Barry se taiz raftaar ho,
Tum Barry se taiz raftaar ho!
-Hamein yeh sab ko bataana chahiye. -Yeh acha khayaal nahin.
-Kyun nahin? -Zaati tahaffuz.
Dekho, Wallace, tum mein bharpuur silahyat hai.
Haan, saaf zaahir hai, magar aik cheez jo mainay
duniya mein aanay ke baad seekhi woh yeh ke tum
West gharwalon ke saath koi hoshyaari nahin kar saktay.
Nahin, tumhain pata hai... nahin, maanlo meri baat.
-Haan, maan li. -Acha!
Abb, hamein kaam karna hai tumharay... tumharay... haan, paentrabaazi par.
Mainay deyo maala kahaniyon ki saari hindi kitabain parh lien
aur rouhon aur neem deyota par bhi magar kuch nahin mila.
Savitar ka koi zikar nahin, aik dafa bhi nahin.
Meray tajurba kehta hai, ke jawabaat sahi waqt par milaingay.
Haan, main aisi baith kar
Savitar ya Alchemy ke hamlay ka intezaar nahin karsakta.
Jo hona hai woh hokar rahega uspe pareshan kyun hona.
Waisay bhi...
Christmas hai.
Apne pyaron ke saath waqt guzaarnay ka mauqa.
Pata hai, bas, Savitar abhi bhi azaad phir raha hai.
Haan, magar idhar tou nahin.
Par tumhari khubsurat dost tou hai.
Apnay zehan ko kitaabon se nikalo
aur waapis apni zindagi mein lao, apnay pyaaron ke saath.
jab tak woh tumharay saath hain.
Aray, Jay ko lagta hai usay patthar dhoondnay ka tareeqa mil gaya.
Tum theek ho?
Pata nahin.
Apnay bhai ko dekhta rehta hoon.
Har jagah... yahan, cortex mein...
Khair, yeh tumhari Dante ki wafaat ke baad pehli christmas hai.
Shaayad tumhara dimagh tumharay saath koi khail khail raha ho.
Haan.
Shaayad.
Aik Christmas ka qissa hai, bohat barhi khaandaani daawat thi.
Aur Dante aur main, pata hai,
hum bachpan mein har waqt larrtay thay
magar uss waahid Christmas mein,
hum nahin larray thay.
Hum sirf baithay, drink ki aur khoob baatein bhi.
poori aik botal whiskey, aur...
aur woh poori raat, hum hanstay rahay.
Woh...
Aur woh waahid raat...
uss raat, aisa mehsoos hua ke hum waaqi bhai hain.
Guzishta Christmas meray abbu ke marnay se pehlay,
khoob barafbaari hui.
Woh aur main bas andar baithay rahay, poorani filmain dekhein
jab ke poori dunya bahaar barf se dhakki thi.
Bohat hi khubsurat lamha tha.
Kya hum dono Grinch hongay is Christmas?
Tahammul ka behtareen muzaahira.
Haan, khair, mainay khareedaari ki thi,
khoob khareedaari ki, aur abb,
aur abb main tumhari baahon mein girnay ko tayyar hoon.
Maaf karna mainay tumharay saath Christmas ki khareedari ka mauqa gawaa diya.
Koi baat nahin. Jo mujhay chahiye tha woh sab meray paas hai.
Tou kya tum bhi utnay betaab ho jitni ke main tumhara tohfa denay ke liye?
Haan, bilkul.
Beshaq. Haan.
Tum ne kuch liya tou hai na meray liye?
Haan mainay liya hai.
Bas... mainay abhi tak usko lapeta nahin, aur koi baat nahin.
-Acha. -Ji.
Acha, um, waisay, tumharay batanay ke baad.
Julian ki aasaar e qadima ki khoj ke hawalay se,
mainay bhi apni khoj shuru kardi.
Pata yeh chala, chund saalon pehlay,
India mein maujood chaar sciencedaan khodai ke dauraan halaak hogaye thay.
aur Julian wahan tarjumaan tha.
Usnay iska zikar nahin kiya tha.
Tum ne tou bataya tha ke woh us patthar ke peechay junnoni hai kai saalon se.
Kya pata woh koi cheez chupanay ki koshish kar raha ho?
Ya kisi ko?
Tumhain lagta hai iska taaluq Alchemy se hai?
Aik hi tareeqa hai yeh pata lagaanay ka.
Julian ne Paaris pathhar ke hawalay se jhoot bola.
Mujhay lagta hai ke usnay woh aasaar e qadima ki khouj mein dhoond nikal tha.
Tumhara matlab woh Doctor Alchemy ke saath kaam kar raha hai?
Woh meray phone ka jawaab nahin de raha.
Hey, sab loag.
Gang sab yahan hai, kya ho raha hai?
Mujhay lagta hai Julian Doctor Alchemy se mila hua hai.
Jay, koi masla hogaya hai.
Koi tawaanai aa rahi hai Schults building ke opar se.
-Yeh patthar ka kaam hai. -Tum tayyar ho?
-Haan. -Theek hai.
Main bhi aa raha hoon.
-Nahin tum nahin aaogay. -Nahin.
Abbu, main tayyar hoon.
Tum... bas bata dou inhain ke main kitna taiz raftaar hoon.
Batao tarbiyat ke baray mein.
-Tarbiyat? -Tarbiyat?
Tarbiyat. Riyaaz ki tarbiyat.
Kyun ke hum carol gaanay ka soch rahay hain.
Hum iskay baaray mein baad mein baat karaingay.
Hum zaroor iss baray mein baad mein baat karaingay.
Iss patthar se aanay wali tawaanai
aur yeh building bataur muntashir karnay wala ki madad se,
Main saaray metas ki taaqaton ko bahaal karta hoon
Flashpoint se.
Yeh sab Savitar ke khaadim banjaaingay.
Khail khatam, Alchemy!
Please bolo ke tum usay dekh saktay ho.
Main usay dekh sakta hoon.
Humain milkar us se nipatna hoga.
Nahin, main Savitar ko sambhaalta hoon,
tum bas patthar ko dhoondo!
Yeh tumhari larraai nahin, Garrick.
Julian.
Main kahan hoon?
Yeh ho kya raha hai?
Tum bas yeh samjh lo
ke tum kuch arsay ke liye hamaray mehmaan ho.
Tum.
Mujhay hamesha se shaq tha ke tumhaari zaati facility hai
dushmanon ko rakhnay ki.
Zehmat na ho tou mujhay bataogay main yahan kyun hoon?
-Main jaanta hoon tum Alchemy ho, Julian. -Kya?
Masoom logon ko meta-human mein badlana,
Savitar ki pooja karna?
Maaf karna, um, mujhay abhi bhi samjh nahin aa raha.
Tumhain lagta hai main Alchemy hoon?
Yeh abb tak ki sab se bakwaas baat hai jo mainay suni hai.
Kya yeh naqaab hai?
Mainay isay pehlay kabhi nahin dekha.
Mainay tumhain pakarr liya!
Mainay tumhain yeh naqaab pehnay pakrra tha.
Tum meray khilaaf jaalsazi kar rahay ho.
Tum mujhay phasa rahay ho, haina?
Flash, baqi sab logon mein se, tum mujhay phasa rahay ho.
-Hero. -Tum pagal ho.
Azeem hero!
Mujhay phone chahiye, kab mujhay phone milega?
-Hey. -Hey.
Ab kaisa mehsoos kar hain?
Itna bura nahin jis aadmi ne
aik kahaani se maar khai ho.
-Acha? -Tum ne usay rok liya.
Shabaash, Barry.
Acha laga, aap ko apnay saath wahan paa kar.
Haan, mera kabhi koi chela nahin raha.
-Main aapka chela hoon? -Khair, barhay saathi ki haisiyat se.
Buzurg zyada munasib rahega.
Tumharay abbu yaqeenan tum pe garv mehsoos kartay hongay.
Hai na?
Aray, araam se, theek hai?
Main thoray dair mein aata hoon.
Tumhain Julian jo keh raha tha uskay baray mein kya lagta hai?
Mujhay itna pata hai ke jitnay buray loag se hamara paala parra hai
un sab ne hamara acha dost bannay ka naatak kiya tha, halaanke
woh asal mein buray, khooni kameenay thay, magar...
mujhay lagta hai agar yeh jhoot bol raha hai,
tou isay apnay jhoot par khud aetmaad hai.
Acha, khair iss baksay ke baray mein kya khayaal hai?
Kaafi khaufnaak hai.
jaisay "Indiana Jones" ne tumharay chehray ko pighlaa kar khaufnaak bana diya ho.
Tum logon ne iss ke baray mein kuch pata lagaya?
Yeh kuch bhi nahin hai.
Yeh kuch tou hai.
Nahin, mera matlab yeh baksa khaali hai.
Mainay is pe har mumkina test karliye,
MRI, x-ray, mass spectrometer, aur photon shifter.
Kuch nahin mila. Sifar.
Aisa hai ke jaisay yeh baksa
ka koi naam o nishaan hi nahin.
Dou haftay pehlay, main tumhain Alchemy ke haathon
khonay wala tha, phir pichlay haftay alien ke haathon.
-Meray dil yeh aur nahin seh sakta, Wally. -Dad, usay samjh agaya hai.
-Iris, kya waaqi agaya hai? -Lagta tou hai, haan.
Aur tum...
Chund hafton pehlay, tum mujhay bata rahay thay
ke tumhain kaisay mujh pe aur meri aqli silaahyaton pe aetmaad tha,
aur abb tum Wally ko bilkul uskay baraks janay ka barrhaawa de rahay ho?
Pata nahin isay kitni hausla afzaai ke zaroorat parri thi.
Kya masla hai tumharay saath?
Tum mein koi paagal pan wali khwaahish hai sab ko apnay jaisa bananay ki
chahay kuch bhi hojaye?
Main usay nafsiyati nahin kahoonga.
Nahin, meray saath yeh masla hai,
main logon ke haqeeqi hunar ko dhoondta hoon
aur main bass unki saath saath rehnumaai karta hoon.
Kya tumhara apni bhi koi raai hai?
Bas. HR ko daantna bandd karain.
Yeh sab meri ghlati hai, acha?
Mainay insay zidd ki thi ke mujhay tarbiyat dein.
Mainay zidd ki ke meri madad karain.
Aisa nahin tha ke loag qataar mein kharray thay madad karnay ke liye.
Hey. Kya baat hai?
Bas Wally.
Mujhay samjh nahin aata, Bar lagta hai ke uska dimaagh sou gaya hai
aur koi aur usay chala raha hai.
Kya tumhain waqt ka andaaza nahin rehta? Behosh rahtay ho?
waqt guzurta hai, aur tum kahein aur uthtay ho?
tumhain pata nahin chalta ke tum wahan kaisay pohanch jaatay ho.
-Nahin. -Nahin?
Nahin!
Bohat hogaye yeh fuzool ke ilzamaat.
aur tumhari betuki mantakain.
Julian, main tumhari madad karnay ki koshish kar raha hoon!
Lekin tumhain mujh pe bharoosa rakhna hoga.
Yeh naqaab mein aadmi keh raha hai.
Nahin, tum theek keh rahay ho.
Mujhay samjh jana chahiye tha.
Mujhay andaaza ho jana chahiye tha iska.
Tumhara bina bataye ghayab rehna, metas ke liye tumhara junoon.
tumhara qanoon ki taraf beparwaahi.
Tum yaqeenan meray peet pechay hansay hogay.
Mainay darasal chaha tha ke tumhain pehlay sab bata doon.
Tou abb kyun bataya mujhay?
Kyunke main chahta hoon ke tum mujh pe bharosa karo, Julian.
Tum Alchemy ho.
Shaayad tumhain iss baat ka ilm nahin.
Abb, tumharay aagay andhera chaahta hai?
Haan.
Yeh kab shuru hua?
Meri behin Emma jab main 20 saal ka tha chal basi thi.
Aur mera ghar iss wajah se toot gaya tha, pata hai?
Ammi aur abbu baat nahin kartay thay,
woh ghar mein bhi nahin rehtay thay.
Aik raat, main akela tha,
aur woh meray paas waapis agayi.
Woh bilkul meray saamnay kharri thi,
din ki tarha saaf... aik bhoot ya khayaal ki tarha, mujhay nahin pata,
magar...
woh asal mein wahan thi.
Phir kya hua?
Usnay mujhay uss patthar ke baray mein bataya.
aur bataya ke usay kahan dhoondna hai.
Usnay kaha ke agar mujhay woh miljata hai, tou uss se
hum waapis aik saath mil kar reh saktay hain.
Aur uss lamhay dost, main kuch bhi karsakta tha
usay waapis paanay ke liye.
Aur mainay wohi kiya.
Mainay India janay ki muhim ki
Khoj mein din lag gaye, hafton guzray.
Kuch nahin mila.
Aur phir woh mil gaya.
Aur uskay baad jo mujhay yaad hai, main hotel ke kamray mein uttha.
Mujhay...
kuch yaad nahin tha, aur phir uskay baad se andhera
aana shuru hua.
Aik news report se pata chala
meray team ke saaray membraan...
jaai waqooa pe murda paye gaye hain.
Main bukhlaa gaya, mujhay laga woh mujhay iska qusoorwaar tehraingay,
tou main bhaag gaya.
Main America bhaag gaya.
Kya hota hai jab tumharay aagay andhera aajata hai, Julian?
Yeh shuru kaisay hota hai?
Mujhay awaaz sunaai deti hai.
Cisco.
Tum paagal hotay ja rahay ho.
Mujhay darana bandd karo!
Tum jo koi bhi ho, yeh bilkul theek nahin, acha?
Mujhay samjha agaya ke tum kaun ho.
Tum meray ghum ka faraib ho.
Please jao yahan se.
Main aisa nahin karsakta, Cisco.
Yeh haqeeqat nahin.
Sahi, mujhay anti-psychotic ki zaroorat hai. Caitlin!
Agar tum gaye,
mujhay bhi jaana parray ga.
Tou tum yeh batana chaah rahay ho...
ke main jab bhi behosh hota hoon...
tum Alchemy banjatay ho.
Yeh namumkin hai.
Alchemy aik balaa hai,
woh saalon se logon ko khauf zadah kar raha hai.
Dekho, woh tum nahin.
Bilkul waisay jaisay woh tum nahin thay uss khoj ke dauraan.
Jaanta hoon yeh yaqeen karna mushkil hai
lekin tumharay saath jo hona shuru hua hai tumhain uss pe yaqeen karna parrega.
Kya tum nahin chahtay ke hum waapis aik hojaye?
Woh patthar.
Yeh sab ki kunji hai.
Yeh logon ko badal sakti hai.
Kholo usay aur main dobara zinda hojaonga.
Hum dobara mil sakaingay.
Hum woh whiskey ki botal ko pi sakaingay.
Akhir kaar, Christmas hai, bhai.
Maujzon ka waqt.
Main bas chahta hoon ke yeh haqeeqat ho.
Bas baksa kholo.
Main pyaar karta hoon tum se, Cisco.
Dante.
Dante?
Yeh kya hai?
-Doston, kya baat hai? -Cisco ki workshop.
Barry, usnay woh baksaa khol liya hai.
Ruko, ruko...
Cisco?
Apnay khuda ke aagay sajda karo.
-Ho kya raha hai? -Hum nahin dekh saktay,
jaisay Alchemy ke jhoot ko nahin dekh saktay.
Savitar ki shikast.
Jay, Jay, aap abhi bhi buri tarha zakhmi hain.
Yaad rakhna, chakma dou phir hamla karo.
Wally, nahin!
Main usay dekh sakta hoon.
Zabardast. Usay apni taraf mutawajja karo.
Oh, dhaat ke munh walay.
Saaf zahir hai, kisi ne tumhain doosron ke saath acha paish aana nahin sikhaya.
Cisco? Cisco, tumhain woh baksaa bandd karna hoga!
Main Dante ko bachaoonga.
Woh... woh Dante nahin, Savitar hai.
Please, woh tumhari yaadon ko tumharay khilaaf istemaal kar raha hai!
Tum achay bhai ho, Cisco.
Cisco, waqt nikalta jaa raha hai.
Please, baksaa meray hawaalay kardo.
Main usay dobara nahin khona chahta.
Main dobara apnay bhai ko khona nahin chaahta!
Cisco, Dante chala gaya hai.
Maaf karna, magar tum is baaray mein kuch nahin karsaktay.
Lekin abhi aisay loag hain jin ko tum bacha saktay ho.
Agar tum ne woh baksaa bandd nahin kiya
Barry aur Wally mar jaeingay.
Agar tum aisa kartay ho, tou hum dobara saath nahin hosaktay.
Cisco, meri baat suno!
Mut karo.
Mujhay maaf karna bhai.
Shukriya.
Kya baat kar rahay ho? Yeh zabardast tha.
Kya tum waaqi theek ho?
Sahi salaamat.
Pata nahin kya hogaya tha.
Tou ab jo yeh baksaa bandd hogaya hai
Savitar kya hamesha ke liye chala gaya hai?
Pata nahin, lekin hamein pata lagana hoga.
Cisco?
Agar hum iss baksay ko istemaal nahin karsaktay, Julian,
abb waahid raasta hoga Savitar tak pohanchnay ka, hai na?
Mujhay lagta hai hum donon ko istemaal karsaktay hain.
Agar Caitlin ka kehna sahi hai ke yeh cheez
hamaray dimagh ke saath chirh chaar karti hai
tou meray paas aik plan hai.
Hey.
Tum ne dobara meray betay ki zindagi khatray mein daali hai.
Aur us ne Barry ki jaan bachayi.
Joe, kyun...
tumhain kyun lagta hai ke mainay Wally ki madad kyun ki?
'kyunke main matlabi hoon, mujhay kuch milta hai iss se...
mujhay kuch nahn milta iss se.
Mainay Wally ki madad ki kyun ke woh aik khaas bachcha hai.
Woh ghair mamooli hai.
Uski taaqatain bhi ghairmamoli hain... dekho, main samjhta hoon.
Main... main uska baap nahin aur na meray paas wohi
tumhari jaisay uski jaan ki parwaa, bilkul nahin,
lekin Joe, mujhay itna pata hai,
aap jitni dair mein kisi ki salaahyaton ko pehchaantay hain
woh utna hi usay doosron mein dhoondtay hain.
Tou main yahan kya kar raha hoon?
Acha, Julian, aaj jab main Savitar se larr raha tha,
uski... woh aur Alchemy, donon ki milti hui awaaz thi.
Acha, iska kya matlab?
Mujhay nahin lagta koi Alchemy hai,
Mujhay lagta hai Savitar tum se baat kar raha tha.
Savitar zaahir hai hur woh shaqs ko qaboo mein
karsakta hai jo uskay pairokaaron ko jama karsakay.
Lekin woh aasaib ki tarha hai, jisay aik zarya chahiye
khud ko zaahir karnay ke liye.
Tum.
Sahi, magar iska ka kya matlab?
Hamein lagta hai hum ne tumharay dimaagh ko
pathar se sync karnay ka tareeqa dhoond liya.
Aur iss tarha hum Savitar se baraai raast baat karsaktay hain.
Mujhay laga tha...
Agar tum iss se azaad hona chaahtay ho
tou tumhain hum pe bharosa rakhna hoga.
-Mujhay tum kabhi achay nahin lagay Allen. -Acha.
Apnay doston ke saath abhi aik chota ijlaas
kar ke tum haqeeqat ko nahin badal saktay.
Tumhain yeh pata hai.
Theek, main koshish karoonga.
Gehri saansain.
-Acha? -Sahi.
Tum das tak ulti ginti ginogay.
Das...
Yeh tou asaan tha.
Acha, tou, um, yeh kitni dair tak kaam karega?
Kuch keh nahin saktay, shaayad aik minute lagay iskay dimaagh ki lehron ko...
Hello, Barry.
Arsa hogaya tha.
Savitar?
Tum mein se koi bhi apnay ghutnon pe nahin.
Acha tareeqa hota hai apnay khuda ke aagay ghutnay taiknay ka.
Tum khuda nahin ho.
Khuda bannay ke liye, tumhain bas logon ko
khud par yaqeen dilana hota hai.
Tum par koi yaqeen nahin rakhta.
Tumhain karna chahiye, Iris.
Main tum sab pe maut aur zindagi denay ki taaqat rakhta hoon.
Tum hamaray baray mein itna kaisay jaantay ho?
Main tumhain jaanta hoon, Caitlin.
Cisco, Joe, Wally.
Naqli Wells.
Main tumharay khauf aur tumhari kamzooriyon se waaqif hoon.
Main tumhain tum se behtar jaanta hoon.
Main tumhara muqaddar bhi jaanta hoon.
Jo tumhain dagha dega.
Jisko zawaal hoga.
Jiski taqdeer maut se bhi badtar hogi.
Meray paas tumharay liye maloomaat hai.
Tumharay daaimi azaab ke baray mein.
Tum kaun ho?
Main mustaqbil hoon, Flash.
Tumhain kya chahiye hum se?
Sab kuch!
Woh sab kuch jo tum ne mujh se liya, mujhay woh waapis chahiye.
Aur main waapis le kar rahoonga.
Phir, main tumhain barbaad kar doonga.
Tou phir tum ne abhi tak kiya kyun nahin?
Agar tum itnay hi taaqatwar ho tou phir kyun na
hum sab ko maar dou, aur kahtam karo sab?
Kyunke tum nahin karsaktay
Tum ne meray saath aisa kiya.
Tum ne mujhay waqt mein hamesha ke liye qaid kardiya.
Tumhara khud ka mustaqbil... tum ne yeh kiya meray saath, Barry.
Aur abb meray badlay ka daur urooj par hai.
Meri azaadi meray haath mein hai.
Tum meray qaher ko dekhogay.
Savitar ke qaher ko!
Kaam bana?
Yeh bohat hi khaufnaak tha.
Matlab, yeh... yeh bilkul darauna tha,
woh awaaz aur woh peshangoiyaan aur sab...
woh... mera matlab, khauf ka mela tha, hai na?
Main podinay wali chai aur coffee le kar laitooonga.
Tumhain lagta hai jo batain usnay kahein
hum mein se aik ka dhoka dena aur hum mein se aik ki maut
kya woh waaqi sach hai?
Matlab, agar woh waaqi mustaqbil ka Barry hai
jis ne usay ghussa dilaya aur usay kahein bandd kardiya,
tou shaayad woh hamaray mustaqbil bhi jaanta hoga.
Woh nahin jaanta.
Woh apni qaid se kahein nahin nikalnay wala.
Tou hum usay kaisay rokaingay?
Woh patthar.
Jay sahi keh raha hai, yeh patthar hi har cheez ki kounji rahi hai.
Is se... is se hi Savitar ne Julian ko qaabu kiya,
Iski madad se us ne aur meta banaye.
Agar hum patthar ko torr dain tou Savitar se
hamesha ke liye chutkaara haasil karliangay.
Isay torrna naamumkin hai.
Yeh hamesha se raha hai, koi tou wajah hogi.
Hum isay dobara dafan kyun nahin karsaktay.
Jahan se mila usay dobara wahan rakh dain?
"Jumanji."
Koi usay phir dhoond lega aur hum dobara wahin ajayeingay
jahan se shuru kiya tha.
Hamein is baksay ko hamesha ke liye ghaayab karna hoga.
Sirf aik kaam kiya jaa sakta hai.
Isay Speed Force mein phaink dou.
-Ruko, kya yeh mumkin hai? -Haan.
Speed Force khud lamakaan hai,
waqt aur tawanaai se baalatar.
Jaisay agar koi cheez khalaa mein ghumnay ke baad dhoondi jaye.
Lekin iss patthar mein bohat gravimetric force maujood hai.
Matlab, mujhay nahin lagta tum itna taiz bhaag saktay ho
ke baik waqt patthar ko uthao aur Speed Force tak pohanch sako.
Woh yeh kaam meri madad se karsakta hai.
Hum jitna mumkin hua taiz bhaagaingay.
Tum meray peechay bhaagna aur meri taaqat ko khaich lena
phir usay apni taaqat se mila kar dekhna jab woh kaafi hojaye
uss patthar ko duur Speed Force mein phaink dena.
Aur yeh tarqeeb kaam karegi?
Iss ka pata lagana hoga.
Tum tayyaar ho, Flash?
Tum karsaktay ho, Flash.
Main aapko bata doonga jab aap mawaafiq raftaar tak pohanch jaeingay.
Tayyar ho... chalo jao!
Jay bohat taiz bhaag rahay hain, iss se shaayad baat banjaye.
Barry abb!
Doosri jaraim ki khabron mein, mashhoor
Jared Morillo ka muqadma, jo "Plunder," ke naam se
jaana jaata hai apne ikhtetaam ko pohanch gaya.
Morillo ko barri chori ke ilzaam mein kasoorwaar tehraya jaata hai
aur hamlay ke ilzaam mein bhi mulawwiz paya gaya jab Flash ne usay pakrra.
saal ki shuruwaat mein Central City Museum ke andar dakaiti kartay huay.
Nahin!
Please nahin!
Aisa mut karo.
Abb, akhir kaar, main tum se azaad hua.
Barry, main tum se mohabbat karti hoon.
Nahin, aisa mut kaho, acha?
Tumhain kuch nahin hoga.
-Main haath jorrta hoon... -Barry!
Tum haar gaye, Barry.
Nahin!
Hey, hey, Iris.
Iris, hey...
Nahin. Iris.
Iris, Iris...
Jay?
Woh kya tha? Main kahan tha?
Mustaqbil mein.
Main pehlay kabhi mustaqbil mein nahin gaya.
Main maazi mein jaa chuka hoon
lekin main hamesha haal mein aa jata hoon.
Mainay khud ko dekha.
Aur Iris ko.
Aur Savitar, woh...
woh uski jaan le raha tha.
Yeh paanch mahinay baad ka waaqiya hai.
Kya yeh waaqi honay wala hai?
-Pata nahin. -Apko nahin...
Tumhain woh nahin dekhna chahiye tha.
Yeh mumkin nahin,
hum ne abhi tou paaras patthar se peecha churraya tha.
Matlab, Savitar ko tou wahan hona bhi nahin chahiye tha!
Meray khuda.
Isi wajah se time vault mein maujood akhbaar badal gaya.
woh cloumn, isi wajah se woh Iris ka nahin tha, yeh...
Iris isi wajah se woh kahaani nahin likhti
aaj se aath saal baad, kyunke...
woh marr jaati hai.
Barry...
Mainay usay abhi martay huay dekha hai.
Mainay khud ko uski jaan bachatay dekha tha, par main itna taiz raftaar nahin tha.
Jay, boldain ke yeh mera muqaddar nahin.
Jo tum ne dekha woh mustaqbil ka aik mumkina waaqiya tha.
Jo shaayad sahi ho, ya na ho.
Acha, tou phir main isay rok sakta hoon.
-Main waapis wahan jaa sakta hoon... -Tum waapis nahin jaa saktay.
Na dobara, na aainda kabhi.
Theek hai, phir main pata laga loonga ke yeh sab kaisay hua,
hum uss sarrak par kaisay pohanchay
aur koshish karoonga ke wahan dobara na jaa payein.
-Aur agar hum wahan nahin jaatay... -Barry!
Isi wajah se sppedster mustaqbil mein nahin jaatay.
Kisi ko itna sab jaanay ka haq nahin.
Jis tarha multiverse mein laatadaad quraai arz hain
ussi tarha mustaqbil ke laamehdood imkaanaat hain.
Woh hamesha badalta rehta hai.
Jo bhi tum faisla letay ho uss se naya mutabaadil saamnay aata hai.
Main Iris ko marnay nahin doonga.
Mustaqbil abhi likha nahin gaya.
Aur woh shaayad waisa na ho jaisa hum ne dekha.
Tumhain aaj aur abhi pe tawajjah deni chahiye.
Tumhain apni zindagi jeeni hai.
-Hey, guys. -Hey.
Tum theek ho? Tum aur Jay ghaayab hogaye, aur...
Nahin tou, main theek ho.
Mujhay bohat khushi ho rahi hai tumhain dekh kar.
Waisay Jay kahan hai?
Jay ne faisla kiya aur dobara Earth-3 chalay gaein.
Magar woh sab ko chrstmas ki mubarakbaad dena chatay thay.
Tou, woh tarqeeb kaam aayi? Woh patthar...
Us se chutkara milgaya.
-Woh Speed Force mein gumm gaya hai. -Acha hua.
Tum logg ka tou nahin pata, magar mainay jo apna dimagh
Speed God ke haathon chirhwaaya jisko hum ne mustaqbil mein naraaz kardiya
yeh... yeh kaafi hai christmas ke jazbay ko kirkira karnay mein.
Doston, Christmas ka waqt shuru hogaya.
Phir bhi chota Christmas tou banta hai.
Isi lamhay. Kaun dega mera saath?
Waisay,yeh theek keh rahay hain.
Christmas ka mauqa hai, humain mil kar manani chahiye.
Chalo manaatay hain.
Agar sab raazi hain tou main bhi tayyar hoon.
-Yeh hui na baat! -Acha, hum pohanch jaeingay.
Yeh baat!
Julian...
Woh kahan jaa raha hai?
Hey,tum kahan jaa rahay ho?
Tumharay koi Christmas ka program hai?
West khandaan Christmas ki daawat rakh rahay hain.
Tum jis cheez se guzray ho, uskay bad tumhain akela nahin hona chahiye.
Mujhay khud acha lagta hai Christmas mein tanhaa rehna.
Christmas par baarish.
Rang mein bhang daal diya.
Aray, suno, um...
woh Dante ke hawalay se.
Shukriya mujhay ghalti se roknay ka.
Yaqeenan tum bhi meray liye aisa kartay.
Dar asal tum ne meray liye aisa kiya.
Main kehnay wala tha.
Caitlo... Caitlo, Ciscan...
okay... uff...tum dono ne eggnog chakhaa
Joe ka khaas banaya hua tehwaari mashroob.
aur uski pur kashish mashooqa...
Jaan.
-Hey. -Kya hua?
-Kuch nahin. -Tum ajeeb lag rahay ho.
Nahin?
Tum jaantay ho na ke hum jeet gaye, hai na?
Hum ne buray aadmi ko shikast de di.
-Haan, pata hai. -Acha.
-Grandma Esther. -Grandma Millie.
Dekhtay hain.
Aray, yeh tou bohat taiz hai.
Aur yeh bhi, meray khuda!
Humaari naniyaan sharaabi thein.
Haan.
Pata hai, dekha jaye, hamein yahan kharray nahin rehna chahiye
iss amar bail ke darakht ke neechay...
Aakhir kaar.
Theatre ki sasti seaton se koi jawaab nahin aa raha.
Nahin, magar, kaafi waqt hogaya tha.
Rukna zara.
Aur meri beti ka phone hai.
Mujhay bas aik minute dou
aur phir hum... haan.
-Hey, beta... -Joe.
Mainay tumhain usay bosa detay huay dekha, shabaash.
Hum... yeh sahi hai, yeh baat.
BA, hey.
Tum ne yeh kitni saari pein hain?
-B... tum kahan jaa rahay ho? suno. -Main idhar hi hoon.
Mainay dekha.
Abb kyunke Cecelia yahan maujood nahin,
yeh hum sab ki taraf se tumharay liye.
Merry Christmas, beta.
-Aap mazaaq tou nahin kar rahay? -Yehi sahi waqt hai yaar.
Tum tayyar ho, Wallace.
Team mein khush aamdeed.
Chota Flash.
Kya aap waaqi mujhay"Chota Flash" bolaingay?
Haan, hum shaayad bulaaein.
-Chota Flash! -Shh!
-Police! -Main dekhta hoon.
Aray police nahin hai. Police tou hum hain.
-Tum police walay ho! -Pur sukoon hojao.
Hey, Julian.
-Hi. -Andar aao.
-Lao, main le leta hoon. -Shukriya.
Jo kuch hua uskay baad
akelay rehnay mein thori aur akelapan mehsoos ho raha tha, tou...
-Acha. -Yeh tumharay liye.
Yeh kya hai?
Meri Captain Singh se baat hui, aur usnay tumhaaray
istifay ke kaaghzaat agay nahin kiye thay, tou...
khair, agar tum, tum chaho tou apna porana lab wapis le lo,
ya tou meray saath mil kar kaam karlo.
Shukriya, Julian.
Merry Christmas yaar.
-Shukriya dost. -Haan, tumhara bhi.
-Merry Christmas. -Merry Christmas.
-Tum eggnog lena pasand karogay? -Haan zaroor.
Sab ko Christmas mubarak.
-Acha laga tum aaye. -Shukriya, haan.
-Tum ne suna? -Yeh baahar se aarahi hai.
Baarish mein carol parhi jaa rahi hai.
Kitni ajeeb baat hai.
Hey.
-Tum kya kar rahi ho? -Sab theek hai, be fikr raho.
Humari behtareen Christmas tou nahin thi,
magar isay barafaani tou bana saktay hain.
Tou.
Hum kab tohfay daingay aik doosray ko?
Abhi kaisa rahaega?
-Acha. -Meray peechay aao.
-Acha. -Yahan se chaltay hain.
Acha, darwazay se guzar rahay hain, sambhal kar.
Acha bas yahan.
-Acha, tum tayyar ho? -Haan.
Theek hai.
Apni ankhain kholo...
Abb.
Mujhay... mujhay samjh nahin aya, hum kahan hai?
Ghar.
Kya?
Main Cisco ke sofay par mazeed nahin sou sakta tha
aur tumhari jagah bhi dou logon ke liye choti thi
tou mainay qiston ke kaghzaat sign kiye
aur hum dono ka naam us mein daal diya.
Mainay tumharay liye batwaa liya tha.
Mujhay yaqeenan pasand ayega.
Barry, yeh bohat barra qadam hai.
Meray liye tou nahin.
Mujhay nahin pata mustaqbil mein kya honay wala hai.
Sirf itna pata hai, yahaan, abhi,
apna har lamha tumharay saath guzaarna chahta hoon.
Subha uthtay ke saath sab se pehlay tumhain dekhna chahta hoon.
Aur ikhtetaam mein bhi...
Main tum se bohat pyaar karti hoon, Barry Allen.
Main bhi tumhain chahta hoon, Iris West.